Document ID: 32005R1206

KOMISJONI MÄÄRUS (EÜ) nr 1206/2005,
27. juuli 2005,
teatavate söödalisandite alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud söödalisandite kasutamise lubamine loomasöötades.
(2)
Määruse (EÜ) nr 1831/2003 artikliga 25 on ette nähtud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused on esitatud enne määruse (EÜ) nr 1831/2003 kohaldamise kuupäeva.
(4)
Vastavalt direktiivi 70/524/EMÜ artikli 4 lõikele 4 esitati esialgsed märkused kõnealuste taotluste kohta komisjonile enne määruse (EÜ) nr 1831/2003 kohaldamise kuupäeva. Neid taotlusi käsitletakse seega jätkuvalt vastavalt direktiivi 70/524/EMÜ artiklile 4.
(5)
Komisjoni määrusega (EÜ) nr 937/2001 (3) lubati esmakordselt ajutiselt kasutada Trichoderma longibrachiatum'ist (ATCC 742 52) toodetud endo-1,4-beeta-glükanaasi, endo-1,3(4)-beeta-glükanaasi ja endo-1,4-beeta-ksülanaasi ensüümpreparaati broilerkalkunite puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Sellest tulenevalt tuleks anda tähtajatu luba kõnealuse ensüümpreparaadi kasutamiseks lisas täpsustatud korras.
(6)
Komisjoni määrusega (EÜ) nr 418/2001 (4) lubati esmakordselt ajutiselt kasutada Penicillium funiculosum'ist (IMI SD101) toodetud endo-1,3(4)-beeta-glükanaasi ja endo-1,4-beeta-ksülanaasi ensüümpreparaati nuumsigade puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Sellest tulenevalt tuleks anda tähtajatu luba kõnealuse ensüümpreparaadi kasutamiseks lisas täpsustatud korras.
(7)
Määrusega (EÜ) nr 937/2001 lubati esmakordselt ajutiselt kasutada Bacillus subtilis’est (LMG S-15136) toodetud endo-1,4-beeta-ksülanaasi ensüümpreparaati põrsaste puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Sellest tulenevalt tuleks anda tähtajatu luba kõnealuse ensüümpreparaadi kasutamiseks lisas täpsustatud korras.
(8)
Komisjoni määrusega (EÜ) nr 1636/1999 (5) lubati esmakordselt ajutiselt kasutada Trichoderma longibrachiatum'ist (ATCC 2106) toodetud endo-1,3(4)-beeta-glükanaasi, Trichoderma longibrachiatum'ist (ATCC 2105) toodetud endo-1,4-beeta-ksülanaasi ja Bacillus subtilis'est (ATCC 2107) toodetud subtilisiini ensüümpreparaati broilerkanade puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Sellest tulenevalt tuleks anda tähtajatu luba kõnealuse ensüümpreparaadi kasutamiseks lisas täpsustatud korras.
(9)
Kõnealuste taotluste hindamine on näidanud, et töötajate kaitsmiseks lisades loetletud söödalisanditega kokkupuutumise eest on vaja teatavaid menetlusi. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (6) kohaldamisega.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas täpsustatud ensüümide rühma kuuluvaid preparaate on tähtajatult lubatud kasutada loomasöötades söödalisanditena määruse lisas sätestatud tingimustel.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. juuli 2005

Labels: 0
17
16
6